# Viaxe polo mundo dos grupos de novas

Este capítulo pretende ser unha ollada sobre o mundo dos grupos de novas e os seus habitantes; quen nunca se atreveu a visitalo antes atopará algúns costumes estraños que poden provocar a impresion de ser un estranxeiro solitario sen nada que o ampare; mais manteña a calma, non é así. A Usenet é un local de encontro para todo o tipo de persoais normais e non tan normais; é nela onde se distribúe moita información, mais tamén rumores e outras cousas.

Pódense atopar referencias a artigos máis detallados e serios en Máis recursos

## Que son...

### ... lectores en liña?

Un lector en liña liga cun servidor de novas e dalle a vostede acceso ao seu contido. O &knode; é un lector en liña: vostede vai ler as novas e publicar os seus artigos mentres o lector en liña estiver conectado.

### ... lectores fóra da liña?

Un lector fora da liña liga co servidor e obtén só as cabeceiras dos artigos novos; a continuación desliga a conexión e vostede pode marcar (fóra da liña) os artigos que lle interesen. Cando se conecte de novo, o lector fóra da liña obtén os artigos que vostede marcou e envía os artigos que vostede escribise mentres non estaba ligado.

Non hai conexión mentres vostede le ou escribe os artigos.

### ... grupos de novas?

Pode considerar os grupos de novas como taboleiros de anuncios e foros públicos nos que todo o mundo pode participar. Os artigos que vostede publique nun grupo de novas pódennos ler todas as persoas que se subscriban a ese grupo de novas e, normalmente, todo o mundo pode publicar os seus artigos nun grupo de novas.

### ... novas?

Novas é o termo colectivo para os artigos que se publican nun grupo de notnova

### ... fíos?

Un fío é un tema de discusión nun grupo de novas.

## Modais en liña

Nos grupos de novas coincide e fala todo tipo de xente diversa; considérase cortés obedecer certas normas de conduta, sendo as máis elementais as que se enuncian a continuación.

1. Antes de facer preguntas asegúrese de ter lido o FAQ ("Preguntas frecuentes") e de que a resposta non está nel.

2. Se participa nunha discusión teña en conta de que calquer persoa pode ler a resposta: non diga nada que non lle diría aos demais se os tivese diante; evite os insultos.

3. Tente evitar publicar en varios grupos de novas: non faga unha pregunta en máis de un grupo de novas cando saiba cal é o axeitado. Pregunte nun grupo de novas; se non é o apropiado alguén lle indicará cal si o é.

4. Redixa os artigos con esmero; a ninguén lle gusta ler un artigo inzado de grallas, mesmo se o contido merecese o Pulitzer. Considere que os seus artigos son como cartas: a carta di cousas sobre vostede; represéntao; alguén que lea o seu artigo tirará conclusións sobre vostede a partir dela, boas ou más.

5. Lembre que ninguén o pode ver a vostede sorrir cando escribe unha frase irónica: pode que vostede a considere graciosa, mais á persoa que a lea pódelle parecer seria. É moi dificil incluir as emocións nun artigo.

6. A regra máis importante: empregue o seu sentido común cando responda e cando publique un artigo.

## A lingua da Usenet

Non lle sorprenderá saber que o inglés é a lingua principal da Usenet; porén, hai árbores especiais para o alemán (de.*), o francés (fr.*) e moitas outras linguas. Se non pode determinar cal é a lingua principal dun grupo de novas, a única posibilidade é procurar con coidado unha posíbel explicación na descrición do grupo na lista de grupos.

Para alén disto, a Usenet ten creado a sua propia lingua, que resulta doada de aprender.

### RTFM e outras grallas

Cando leve algún tempo lendo novas terá atopado algunhas combinacións estrañas de letras; por exemplo, pode recibir unha resposta semellante a esta:

RTFM

E máis nada. Estraño, si, mais é o que se pretendía; para resolver a adiviña: normalmente trátase de atallos, acrónimos. É máis doado escribir unhas letras que escribir a mesma frase unha e outra vez.

Mais, que é o que significa RTFM? O autor pídelle que lea o manual, a documentación ou o FAQ antes de facer preguntas no grupo de novas. Significa (en inglés) (R)ead (T)he (F)...ing (M)anual ("le o c*** do manual!). BTW, é un consello que debería seguir.

Eh, espera, e agora que significa BTW? É outro acrónimo que se ve moito e que significa "a propósito" ("[B]y [T]he [W]ay"). É doado cando se coñece; para evitar ter que especular continuamente sobre o significado dos acrónimos, ao final desta sección hai unha táboa que contén os máis utilizados.

Esta táboa non pretende ser completa e baséase nunha lista creada por Martin Imlau.

### Os acrónimos da Usenet

Acrónimo | Significado
<g> | sorrisos
AAMOF | De feito ("as a matter of fact")
ACK | Recoñecer, admitir ("Acknowledge)
AFAIK | Polo que eu sei ("As far as I know")
AFAIR | Polo que lembro ("As far as I remember")
AWGTHTGTTA | Temos que pasar outra vez por todo isto? ("Are we going to have to go throuh this again?")
ASAP | O antes posíbel ("As soon as possible")
BFN | Chao ("Bye for now!)
BTW | A propósito, por certo ("By the way")
BYKT | Mais ti xa o sabías ("But you knew that")
CMIIW | Corríxeme se me equivoco ("Correct me if I'm wrong")
CU | Vémonos ("See you!)
CU2 | [Véxote] a ti tamén ("See you too!")
CYL | Vémonos depois! ("See you later!")
DAU | Abreviatura procedente do alemán que se refire ao usuario máis parvo que se poida imaxinar (Dümmster anzunehmender User)
EOD | Aquí remata a discusión ("End of discussion")
ESOSL | Ataques interminábeis de risa tonta ("Endless snorts of stupid laughter")
FYI | Para a túa información ("For your information")
GOK | Só o sabe Deus ("God only knows")
HAND | Pásao ben! ("Have a nice day!")
HTH | Espero que iso axude ("Hope that helps")
HSIK | E como o ía saber eu? ("How should I know?")
IAE | En calquera caso ("In any event")
IANAL | Non son avogado ("I am not a lawyer")
IIRC | Se ben o lembro ("If I remember correctly")
IMCO | Na miña considerada opinión ("In my considered opinion")
IMHO | Na miña humilde opinión ("In my humble opinion")
IMNSHO | Na miña non tan humilde opinión ("In my not so humble opinion")
INPO | Sen unha orde concreta ("In no particular order")
IOW | Noutras palabras ("In other words")
LMAO | Partíndome o cu ("Laughing my ass off")
LOL | Rindo a gargalladas ("Laughing out loudly")
NAK | Non recoñecido ("Not acknowledged")
NBD | Non é para tanto ("No big deal")
NFW | Nin de c... ("No f...ing way")
ROTFL | Tirado no chan co riso ("Rolling on the floor, laughing")
RTFM | Le o c... do manual ("Read the f...ing manual")
SCNR | Desculpa, non o puden resistir ("Sorry, could not resist")
TIA | Grazas por adiantado ("Thanks in advance")

### Sorrí! ("Smile!")

Outra volta, algo estraño. Que se supón que significa ;-)? Xire a cabeza de xeito que a parte esquerda da pantalla estea arriba; cólleo? É un sorriso cun ollo piscado? É o que se chama unha emoticona; as emoticonas (de "emoción" e "icona") son unha posibilidade frecuente para expresar emocións, algo que falta cando se parola na Usenet (mais hai un substituto, lembra? ;-)

Resulta realmente difícil expresar emocións nas mensaxes de correo e nas novas; un comentario de carallada parécelle serio ao destinatario e pode provocar reaccións inesperadas ou conflitos ("flames"); por iso debería empregar as emoticonas para expresar a súa intención.

Existen moitas emoticonas que expresan unha grande variedade de emocións; a interpretación é doada se xira a cabeza e pensa nunha cabeza.

### PLONK!

Este PLONK! parece un son cómico, non é? E é precisamente para o que se emprega. Quen o lea sabe que o acaban de engadir ao ficheiro killfile dun lector de novas; normalmente significa que o destinatario do PLONK! anoxou o remitente. O sentido de PLONK! é reproducir o son do nome do destinatario a golpea o chan no killfile.