# A interface

## Operacións coas imaxes

Gwenview dispón de varias características disponíbeis nas vistas Navegar, Vista e Pantalla Completa. Gwenview ten a capacidade de realizar alteracións básicas nas imaxes.

- Xirar: a operación de xirar rota a imaxe para a esquerda ou para a dereita, dependendo de se se fai &Ctrl;R Editar Xirar á dereita ou &Ctrl;L Editar Xirar á esquerda

- Editar Espello : Esta operación reflecte a imaxe segundo o eixo vertical, como se se vise nun espello.

- Editar Inverter : Esta operación reflecte a imaxe de arriba para baixo (unha reflexión sobre o eixo horizontal)

- Editar Mudar o tamaño : Esta operación permite reducir ou expandir a imaxe. Teña en conta que se se aumenta o tamaño dunha imaxe, esta pode aparecer borrosa e/ou pixelada.

- Editar Recortar : Esta operación permite descartar as partes da imaxe que non se queiran.

## Modo Navegación

No modo Navegación pódense examinar os ficheiros e os cartafoles. A xanela de vista previa mostra miniaturas das imaxes do cartafol actual, así como os subcartafoles.

Captura de pantalla no modo Navegación

Cando se move o rato por riba dunha imaxe vense botóns para xirar a imaxe, así como un botón para entrar no Modo a Pantalla Completa. Ao premer unha imaxe vaise para o Modo Vista. A barra lateral da dereita non aparece por omisión, mais pódese conmutar con F11 Vista Mostrar/Acochar a barra lateral ou co botón Mostrar/Acochar a barra lateral. Lembre que a operación aparece como Mostrar a barra lateral ou Acochar a barra lateral dependendo de xa se se ve. A barra deslizante de abaixo á dereita permite alterar o tamaño das miniaturas das imaxes. Tamén se poden filtrar as imaxes polo nome do ficheiro na caixa de abaixo á esquerda. A barra de ferramentas (á esquerda) aparece nos modos Navegación e Vista e contén as accións máis frecuentes.

- Navegación: Pasa ao Modo Navegación

- Vista: Pasa ao Modo Vista

- Pantalla Completa: Pasa ao Modo a Pantalla Completa

- Ir á imaxe anterior: Ao premer esta icona vaise á imaxe precedente do cartafol.

- Ir á imaxe seguinte: Ao premer este botón vaise á próxima imaxe do cartafol.

- Xirar á esquerda/dereita: O mesmo que se tratou en Operacións coas imaxes

- Mostrar a barra lateral: Mostra a barra lateral (á dereita) que mostra información acerca da imaxe actual.

## Modo Vista

O modo Vista mostra unha imaxe de cada vez. Na parte inferior está a Barra de miniaturas, que permite ir pasando polas imaxes do cartafol actual. Pódese minimizar a Barra de miniaturas premendo o botón Barra de miniaturas. Restáurase ao premela de novo.

Captura de pantalla no modo Vista

A barra deslizante de abaixo á dereita controla a ampliación da imaxe. Os botóns Axustar até encaixar e Tamaño real están a carón da barra deslizante e son dous niveis de ampliación predefinidos. O botón Axustar até encaixar amplía ou reduce a imaxe para que se axuste ao tamaño da xanela e o botón Tamaño actual amplía ou reduce a imaxe ao tamaño real en píxeles.

Pódese comezar directamente no modo Vista iniciando o &kappname; desde un menú de contexto como Abrir con doutro programa ou lanzándoo desde a liña de comandos cunha imaxe como argumento.

## Modo a pantalla completa

O modo a pantalla completa mostra unha presentación das imaxes. Éntrase no modo a pantalla completa premendo o botón que aparece cando se move o rato sobre as miniaturas no modo Navegación, premendo o botón Pantalla completa da barra de ferramentas ou con &Ctrl;&Shift;F Vista Modo a pantalla completa .

Captura de pantalla no modo a pantalla completa

A barra superior acóchase automaticamente; para vela só hai que mover o rato para a parte superior da pantalla. Se o cursor do rato está sobre a barra superior, esta non se acocha automaticamente. A maioría dos botóns da barra son os mesmos que os da barra de ferramentas nos modos Navegación e Vista, excepto o botón Sair do modo a pantalla completa, que nos devolve á xanela do &kappname; e o botón Inciar/Deter presentación , que mostra un pequeno diálogo de configuración que permite configurar a presentación doada e rapidamente. Os controles da presentación son:

- O selector Intervalo controla o tempo durante o que o &kappname; mostra unha imaxe antes de pasar á seguinte.

- Se se selecciona Bucle, cando se chegue ao fin da presentación continúa desde o comezo no canto de se deter.

- Se selecciona Aleatorio, no canto de percorrer o cartafol alfabeticamente, as imaxes móstranse ao chou.

Na barra superior tamén hai unha área que mostra as demais imaxes do cartafol actual. Ao premer unha, móstrase esta.